มันนี่ทูเดย์
กรุงศรีฯ เสริมแกร่งที่ลาว
29 ต.ค. 2565

กรุงศรีฯ เสริมแกร่งที่ลาว
นายโนริอากิ โกโตะ ประธานเจ้าหน้าที่บริหาร ธนาคารกรุงศรีอยุธยา เปิดเผยว่า ธนาคารได้เสริมสร้างความแข็งแกร่งในการให้บริการสำหรับสาขาของธนาคารที่ตั้งอยู่ใน สปป.ลาว เพื่อรองรับกิจกรรมทางธุรกิจและโอกาสการเติบโตที่เพิ่มขึ้นจากการขยายตัวทางเศรษฐกิจของลาว โดยจะมีการนำเสนอผลิตภัณฑ์และบริการทางการเงินใหม่ๆ ให้กลุ่มลูกค้าชาวไทยและลูกค้า สปป.ลาว มีการปรับรูปลักษณ์สาขาเวียงจันทน์ให้สะท้อนแนวคิด “เรื่องเงิน เรื่องง่าย” การอัพเกรดระบบ Core Banking รวมทั้งเสริมสร้างศักยภาพของบุคลากรในด้านการตลาด การขาย และการบริหารความเสี่ยง 
ยูโอบีหนุนช่วยเอสเอ็มอี
นายสยุมรัตน์ มาระเนตร ผู้ช่วยกรรมการผู้จัดการใหญ่ ธุรกิจ SME ธนาคารยูโอบี กล่าวว่า ธนาคารได้เปิดหน่วยงานให้คำปรึกษาด้านการแลกเปลี่ยนเงินตราต่างประเทศ เพื่อสนับสนุนธุรกิจขนาดเล็กในการบริหารจัดการความเสี่ยงอัตราแลกเปลี่ยนและความเสี่ยงด้านธุรกิจให้มีประสิทธิภาพมากขึ้น ในการขยายกิจการไปยังต่างประเทศเพื่อช่วยลูกค้าในการรับมือกับความผันผวนของค่าเงิน เพื่อให้กิจการเติบโตอย่างยั่งยืน